ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సార్స్ కోవ్-2 ప్రధాన ప్రొటీజ్ను అడ్డుకునే ఔషధాలను కనిపెట్టేందుకు ప్రయత్నాలు
వారణాసి ఐఐటీలో పరిశోధనలు జరిపేందుకు ఆమోదం
సార్క్ కోవ్-2 ప్రధాన ప్రొటీజ్ అంతర్గత నిర్మాణాన్ని ఆసరాగా చేసుకుని ప్రయోగాలు
సార్స్ కోవ్-2ను నిరోధించే ఔషధ అణువును వేగంగా కనిపెట్టేందుకు.. అందుబాటులో ఉన్న, ఆమోదం పొందిన ఔషధాల నుంచి ముఖ్య సమ్మేళనాలను గుర్తించడానికి వారణాసి ఐఐటీ  లో పరిశోధనలు జరిపేందుకు "సైన్స్ అండ్ ఇంజినీరింగ్ రీసెర్చ్ బోర్డు" ఆమోదం తెలిపింది
ప్రపంచాన్ని తీవ్ర ఇబ్బందులకు గురిచేసిన కరోనా వైరస్కు టీకాలను కనిపెట్టేందుకు అన్ని దేశాల్లో శాస్త్రవేత్తలు, ఆరోగ్య నిపుణులు ప్రయత్నాలు చేస్తున్నారు. ఇన్ఫెక్షన్ నుంచి రోగి బయటపడేందుకు, వైరస్ లక్షణాల నుంచి ఊరటనిచ్చే చికిత్సలే ప్రస్తుతం ఉన్నాయి. ఇప్పటికే ఉన్న ఔషధాల పునర్వినియోగం.. వైరస్కు సమర్ధవంతమైన చికిత్సను కనుగొనే దిశలో ఖర్చు చేసే డబ్బు, సమయాన్ని ఆదా చేస్తుంది.
సార్స్ కోవ్-2 ప్రధాన ప్రొటీజ్ను నిరోధించే కొత్త ఔషధాన్ని కనిపెట్టేందుకు పరిశోధన బృందానికి చెందిన ప్రొఫెసర్ వికాశ్ కుమార్ దూబే ప్రయత్నిస్తున్నారు. ఇందుకోసం డ్రగ్ బ్యాంక్ డేటాబేస్ ఔషధ సమ్మేళనాలను ఆయన విశ్లేషిస్తున్నారు.
సార్స్ కోవ్-2 ప్రధాన ప్రోటీజ్ నిరోధకాన్ని గుర్తించేందుకు ప్రొ.వికాశ్ కుమార్ దూబే బృందం విస్తృత ప్రయోగాలు, అధ్యయనాలు చేస్తోంది.
అందుబాటులో ఉన్న సార్క్ కోవ్-2 ప్రధాన ప్రొటీజ్ అంతర్గత నిర్మాణాన్ని ఆసరాగా చేసుకుని, నిర్మాణ-ఆధారిత నిరోధకాన్ని కనిపెట్టేందుకు పరిశోధకులు ప్రయత్నాలు చేస్తున్నారు. డ్రగ్ బ్యాంక్ డేటాబేస్లోని ఎఫ్డీఏ అనుమతి ఉన్న ఔషధాల సమ్మేళనాల నుంచి దీనిని రూపొందిస్తున్నారు.
ఆ తర్వాత, పునఃసంయోగం చేసిన సార్స్ కోవ్-2 ప్రధాన ప్రొటీజ్ ప్రొటీన్ను అడ్డుకునేందుకు రూపొందించిన నిరోధకాలను ప్రయోగాత్మకంగా ధృవీకరిస్తారు. అనేక నిరోధక ప్రమాణాల ఆధారంగా, సార్స్ కోవ్-2 ప్రధాన ప్రొటీజ్ పనితీరును అడ్డుకునేందుకు కనిపెట్టిన కొత్త నిరోధకాల ప్రభావాన్ని లెక్కిస్తారు. సార్స్ కోవ్-2 వ్యాప్తికి, వృద్ధికి ఈ ప్రొటీజ్ ముఖ్యం కావడం వల్ల... ఈ ఎంజైమును అడ్డుకునేందుకు కనిపెట్టిన నిరోధక ప్రొటీన్.. వైరస్ వ్యాప్తి నిరోధక ప్రభావాన్ని కలిగివుంటుంది. డ్రగ్ బ్యాంక్ డేటాబేస్ సమ్మేళనాలన్నీ దాదాపుగా ఫార్మాకోకైనటిక్స్, విషప్రభావ పరంగా వర్గీకరించినవే. దీనివల్ల కొత్తగా గుర్తించిన అణువును వేగంగా మార్కెట్లోకి తీసుకువచ్చే వీలుంది.

(Visitor Counter : 142
మైనారిటీ వ్యవహారాల మంత్రిత్వ శాఖ
హజ్ 2020 యాత్రకోసం ఇండియా నుంచి ముస్లింలు సౌదీ అరేబియాకు వెళ్లరు
కరోనా మహమ్మారి కారణంగా ఈ ఏడాది  ఇండియా నుంచి హజ్ యాత్రికులను పంపవద్దని
సౌదీ అరేబియా సూచించింది
హజ్ యాత్రకు వెళ్లదలచినవారు తమ దరఖాస్తుతో పాటు చెల్లించిన సొమ్మును వెంటనే తిరిగి ఇవ్వడానికి సంబంధించిన ప్రక్రియ మొదలైందని ముక్తార్ అబ్బాస్ నక్వీ తెలిపారు
దరఖాస్తుదారులు చెల్లించిన దరఖాస్తు రుసుమును నేరుగా వారి బ్యాంకు ఖాతాలకు బదిలీ చేస్తారని మంత్రి వెల్లడించారు
మగ తోడు లేకుండా హజ్ యాత్రకు వెళ్ళడానికి 2300 మంది మహిళలు దరఖాస్తు చేసుకున్నారని, వారిని హజ్ 2020 దరఖాస్తు ఆధారంగా హజ్ 2021 యాత్రకు అనుమతిస్తామని ముక్తార్ అబ్బాస్ నక్వీ తెలిపారు
"వారితో పాటు, మగతోడు లేకుండా హజ్ యాత్ర జరిపేందుకు కొత్తగా దరఖాస్తు చేసే వారిని కూడా వచ్చే సంవత్సరం హజ్ యాత్రకు అనుమతీస్తాం"- ముక్తార్ అబ్బాస్ నక్వీ
కరోనా మహమ్మారి వల్ల పొంచిఉన్న ముప్పు దృష్ట్యా అరేబియా ప్రభుత్వ నిర్ణయాన్ని గౌరవిస్తూ ఈ ఏడాది  ఇండియా నుంచి ముస్లింలు ఎవరినీ హజ్ యాత్రకు పంపకూడదని నిర్ణయించినట్లు కేంద్ర మైనారిటీ వ్యవహారాల మంత్రి శ్రీ ముక్తార్ అబ్బాస్ నక్వీ మంగళవారం ఇక్కడ మీడియా సమావేశంలో తెలిపారు.
సౌదీ అరేబియా ప్రభుత్వ హజ్ మరియు ఉమ్రా మంత్రి డాక్టర్ మహమ్మద్ సాలెహ్ బిన్ తాహెర్ బిన్తెన్ నుంచి సోమవారం నుంచి తనకు ఫోన్ వచ్చిందని, కరోనా మహమ్మారి కారణంగా ఈ ఏడాది ఇండియా నుంచి హజ్ యాత్రకు ఎవరినీ పంపవద్దని సూచించారని ఆయన తెలిపారు. కరోనా ప్రభావం వల్ల ప్రపంచ దేశాలు ఎన్నో సవాళ్ళను ఎదుర్కొంటున్నాయని , సౌదీ అరేబియాపై కూడా దాని ప్రభావం పడిందని, దీని గురించి తామిద్దరం సుదీర్ఘంగా చర్చించామని మంత్రి తెలిపారు.
ఈ ఏడాది హజ్ యాత్ర కోసం 2 లక్షల 13 వేల దరఖాస్తులు అందాయని శ్రీ నక్వీ తెలిపారు. దరఖాస్తు సొమ్ము తిరిగి ఇచ్చే పని మొదలైందని, దరఖాస్తు దారుల బ్యాంకు ఖాతాల్లోకి నేరుగా నగదు బదిలీ చేస్తారని అన్నారు.
మగ తోడు లేకుండా హజ్ యాత్రకు వెళ్ళడానికి 2300 మంది మహిళలు దరఖాస్తు చేసుకున్నారని, వారిని హజ్ 2020 దరఖాస్తు ఆధారంగా హజ్ 2021 యాత్రకు అనుమతిస్తామని ముక్తార్ అబ్బాస్ నక్వీ తెలిపారు. వారితో పాటు, మగతోడు లేకుండా హజ్ యాత్ర జరిపేందుకు కొత్తగా దరఖాస్తు చేసే వారిని కూడా వచ్చే సంవత్సరం హజ్ యాత్రకు అనుమతీస్తామని మంత్రి వెల్లడించారు.
ఇండియా నుంచి 2019లో 2 లక్షల మంది హజ్ యాత్రకు వెళ్లారని, ఆ యాత్రికులలో సగం మంది మహిళలని అన్నారు. మగ తోడు లేకుండా హజ్ యాత్ర జరిపేందుకు 2018లో ప్రభుత్వ అనుమతి ఇచ్చిన తరువాత 3040 మంది మహిళలు హజ్ యాత్రకు వెళ్లి వచ్చారు.
ఈ ఏడాది చాలా తక్కువ సంఖ్యలో హజ్ యాత్రికులను అనుమతిస్తామని, ఇదివరకే సౌదీ అరేబియాకు వచ్చి చేరిన వారు ఏ జాతీయులైన వారిని యాత్రలో పాల్గొనేందుకు అనుమతిస్తామని, సురక్షితంగా, ప్రజారోగ్యాన్ని దృష్టిలో ఉంచుకొని భౌతిక దూరాన్ని పాటిస్తూ అన్ని రకాల ముందుజాగ్రత్త చర్యలు తీసుకొని నియమాల ప్రకారం యాత్రను నిర్వహిస్తారని సోమవారం రాత్రి సౌదీ అరేబియా హజ్ మరియు ఉమ్రా మంత్రిత్వ శాఖ విడుదల చేసిన ప్రకటనలో తెలిపారు.
ప్రధాన మంత్రి కార్యాలయం
ఆసియా క్రీడల మహిళల బాక్సింగ్ 57 కిలోల విభాగంలో కాంస్యం సాధించిన పర్వీన్ హూడాకు ప్రధాని అభినందన
ఆసియా క్రీడల మహిళల బాక్సింగ్ 57 కిలోల విభాగంలో కాంస్య పతకం సాధించిన భారత బాక్సర్ పర్వీన్ హూడాను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“బాక్సింగ్లో మనకు మరో పతకం! మహిళల 57 కిలోల విభాగంలో కాంస్య పతకం గెలుచుకున్న బాక్సర్ హూడా @BoxerHoodaను అభినందిస్తున్నాను. ఈ పతకం ఆమె కఠోర పరిశ్రమకు దక్కిన ప్రతిఫలం. భవిష్యత్తులో ఆమె మరింత ముందుకు దూసుకెళ్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
తమిళనాడు లోని చెంగల్ పట్టు లోజరిగిన ఒక దుర్ఘటన కారణం గా ప్రాణ నష్టం వాటిల్లడం పట్ల సంతాపాన్ని తెలిపిన ప్రధానమంత్రి
తమిళనాడు లోని చెంగల్ పట్టు జిల్లా లో జరిగిన ఒక దుర్ఘటన కారణం గాద ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘చెంగల్ పట్టు లో జరిగిన ఒక దుర్ఘటన కారణం గా ప్రాణనష్టం వాటిల్లినట్లు తెలిసి దు:ఖించాను. తమ ప్రియతములను కోల్పోయిన వారి శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డ వ్యక్తులు త్వరలో కోలుకోవాలని ప్రార్థిస్తున్నాను: ప్రధాన మంత్రి @narendramodi’’ అని పేర్కొంది.
ప్రధాన మంత్రి కార్యాలయం
నవంబరు 17న అఖిలభారత ప్రిసైడింగ్ అధికారుల 82వ సమావేశం ప్రారంభ కార్యక్రమంలో ప్రసంగించనున్న ప్రధానమంత్రి
ప్రధానమంత్రి శ్రీ నరేంద్ర మోదీ 2021 నవంబరు 17వ తేదీన ఉదయం 10 గంటలకు అఖిలభారత ప్రిసైడింగ్ అధికారుల 82వ సమావేశం ప్రారంభ కార్యక్రమంలో వీడియో కాన్ఫరెన్స్ సదుపాయం ద్వారా ప్రసంగిస్తారు.
భారతదేశంలోని చట్టసభల అత్యున్నత సంస్థ అయిన అఖిలభారత ప్రిసైడింగ్ అధికారుల మహాసభ  2021లో శతాబ్ది వేడుకలు నిర్వహించుకుంటోంది. ‘ఏఐపీవోసీ’ శతాబ్ది సంవత్సరం నేపథ్యంలో అఖిలభారత ప్రిసైడింగ్ అధికారుల మహాసభ 82వ సమావేశం 2021 నవంబరు 17-18 తేదీలలో సిమ్లాలో నిర్వహించబడుతుంది. కాగా, ఈ మహాసభ తొలి సమావేశం కూడా 1921లో సిమ్లాలోనే నిర్వహించబడింది.
ఈ కార్యక్రమానికి లోక్సభ స్పీకర్, హిమాచల్ ప్రదేశ్ ముఖ్యమంత్రి, రాజ్యసభ డిప్యూటీ చైర్మన్ కూడా హాజరవుతున్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆజాదీ కా అమృత్ మహోత్సవ్ లో భాగంగా, మేక్ ఇన్ ఇండియా- బొమ్మలతో సురక్షిత ఆటలు పేరుతో వెబినార్ నిర్వహించిన బ్యూరో ఆఫ్ ఇండియన్ స్టాండర్డ్స్.
పిల్లలలో వివిధ వయసుల వారిలో అభ్యసన సామర్ధ్యాలు పెంచడంలో ఆటబొమ్మలు, వాటి డిజైన్ల ప్రాధాన్యతను వివరించిన వక్తలు
ఆటబొమ్మల సురక్షితత్వం,వాటి రక్షణ వంటి అంశాలను కూడా ఈ వెబినార్ లో చర్చించడం జరిగింది.
ఆట బొమ్మల రంగంలో నిబంధనలు, భారతీయ ప్రమాణాల బ్యూరో ప్రమాణాలు, వాటి ప్రమాణీకరణ గురించి చర్చించడం జరిగింది.
ఆజాదీ కా అమృత్ మహోత్సవ్ కార్యక్రమాన్ని , 75 సంవత్సరాల భారతదేశ ప్రగతి, ఇక్కడి ప్రజల విశిష్ఠసంస్కృతి, వారు సాధించిన విజయాలకు గుర్తుగా భారత ప్రభుత్వం నిర్వహిస్తోంది. ఆజాదీకా అమృత్ హోత్సవ్@ 75 లో బ్యూరో ఆఫ్ ఇండియన్ స్టాండర్డ్స్ కూడా పాలుపంచుకుంటున్నది. ఇందుకు అనుగుణంగా ఈ సంస్థ సెమినార్లు, వెబినార్లను వివిధ అంశాలపై నిర్వహిస్తున్నది.
ఈ సెమినార్లు, వెబినార్లలో భాగంగా బ్యూరో ఆఫ్ ఇండియన్ స్టాండర్డ్స్, మేక్ ఇన్ ఇండియా- ప్లేయింగ్ సేఫ్ విత్ టాయిస్ అనే అంశంపై 2021 నవంబర్ 23న వెబినార్ నిర్వహించింది.
ఈ వెబనార్లో ఆటబొమ్మల తయారీదారులు, ఫిక్కీ, టిఎఐటిఎంఎ, టిఎఐ తదితర సంస్థలు, ఎన్.ఐ.డి, విట్ట ఇంటర్నేషనల్ స్కూల్, సిఎస్ ఐఆర్-ఐఐటిఆర్, పరీక్షా ప్రయోగశాలలైన టియువి, ఐఆర్ ఎం ఎ , ఎస్ జిఎస్ తోపాటు పలు సంస్థలు పాల్గొన్నాయి.
ఆటబొమ్మల తయారీలో, ఆటలలో వాటి డిజైన్ల ప్రాధాన్యత గురించి వక్తలు వివరించారు. అలాగే పిల్లలో అభ్యసన సామర్థ్యాలను పెంపొందించడంలో వాటి పాత్ర ను వివరించారు. అలాగే ఆటబొమ్మల పరీక్షలోసేఫ్టీ అంశాన్ని పరిగణనలోకి తీసుకోవాలన్నారు.
ఈ వెబినార్ లో బొమ్మల తయారీలో ప్రమాణాల స్థిరీకరణ, బిఐఎస్ ప్రమాణాలు, ఆటబొమ్మల రంగంలో నిబంధనలు, దేశంలో తయారైన బొమ్మల ఎగుమతులు, ఆటబొమ్మల తయారీలో ఇటీవలి కాలంలో వచ్చిన నూతన ఆవిష్కరణలు, ఆధునిక పోకడలు వంటి అంశాలను ఈ సందర్భంగా చర్చించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 97.14 కోట్ల డోసులను అందించారు.
గత 24 గంటల్లో 16,862 కొత్త కేసులు నమోదయ్యాయి.
రికవరీ రేటు 98.07% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 19,391 మంది కోలుకున్నారు. దీంతో, కోలుకున్నవారి మొత్తం సంఖ్య 3,33,82,100 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.60% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,03,678. ఇది 216 రోజుల కనిష్ట స్థాయి.
వారపు పాజిటివిటీ రేటు  గత 112 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 46 రోజులుగా 3% కన్నా తక్కువగా ఉంది.
ఇప్పటివరకు 58.88 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 217.11 కోట్ల డోసులు  అందించారు
గత 24 గంటల్లో 15,85,343 డోసులు అందించారు
దేశవ్యాప్త క్రియాశీల కేసుల సంఖ్య 46,342
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.71%
గత 24 గంటల్లో 5,291 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,78,271 కు పెరిగింది.
గత 24 గంటల్లో 5,443 కొత్త కేసులు నమోదయ్యాయి.
రోజువారీ పాజిటివిటీ రేటు 1.61%
వారపు పాజిటివిటీ రేటు 1.73%
గత 24 గంటల్లో చేసిన 3,39,062 కొవిడ్ పరీక్షలతో కలిపి ఇప్పటివరకు 89.27 కోట్ల పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్ము&కాశ్మీర్ కేంద్రపాలిత ప్రాంతంలోని 20 జిల్లాల తొలి జిల్లా సుపరిపాలనా సూచికను రేపు విడుదల చేయనున్న కేంద్ర హోం, సహకార శాఖల మంత్రి శ్రీ అమిత్ షా
దేశంలో సుపరిపాలనా సూచీ కలిగిన తొలి కేంద్రపాలిత ప్రాంతంగా అవతరించనున్న జమ్ము&కాశ్మీర్
జిల్లా స్థాయిలో సుపరిపాలనా బెంచి మార్కింగ్కు పాలనా సంస్కరణల దిశగా ప్రధాన అడుగు
ఈ కార్యక్రమాన్ని ఉద్దేశించి ప్రసంగించనున్న కేంద్ర మంత్రి డాక్టర్ జితేంద్ర సింగ్, జమ్ము&కాశ్మీర్ లెఫ్టనెంట్ గవర్నర్ శ్రీ మనోజ్ సిన్హా
కేంద్ర హోం, సహకార మంత్రి శ్రీ అమిత్ షా జమ్ము కాశ్మీర్ కేంద్ర రపాలిత ప్రాంతంలోని 20 జిల్లాలకు సంబంధించి జిల్లా సుపరిపాలనా సూచీ ను రేపు విడుదల చేయనున్నారు. ఈ కార్యక్రమాన్ని భారత ప్రభుత్వ పరిపాలనా సంస్కరణలు & ప్రజా ఫిర్యాదుల శాఖ  , జమ్ము & కాశ్మీర్ ఇనిస్టిట్యూట్ ఆఫ్ మేనేజ్మెంట్, పబ్లిక్ అడ్మినిస్ట్రేషన్ & రూరల్ డెవలప్మెంట్, హైదరాబాద్కు చెందిన సెంటర్ ఫర్ గుడ్ గవర్నెన్స్తో కలిసి నిర్వహిస్తున్నాయి.
కేంద్ర సిబ్బంది, ప్రజా ఫిర్యాదులు, ఫించన్ల శాఖ మంత్రి డాక్టర్ జితేంద్ర సింగ్, జమ్ము& కాశ్మీర్ లెఫ్టెనెంట్ గవర్నర్ శ్రీ మనోజ్ సిన్హా కూడా ఈ కార్యక్రమాన్ని ఉద్దేశించి ప్రసంగించనున్నారు.
జులై 2, 2021న జరిగిన ప్రాంతీయ సమావేశంలో ఆమోదించిన బెహతర్- ఇ- హుకూమత్- కాశ్మీర్ అలేమియా తీర్మానంలో చేసిన ప్రకటన ప్రకారం జమ్ము&కాశ్మీర్ ప్రభుత్వ సహకారంతో శ్రీనగర్ లో సుపరిపాలన పద్ధతులకు అద్దం పడుతూ డిఎఆర్పిజి జమ్ముకాశ్మీర్ జిల్లా సుపరిపాలనా సూచీని తయారు చేసింది. జిల్లా 2021లో జిల్లా సుపరిపాలనా సూచీ రూపకల్పనపై కసరత్తు ప్రారంభించి, దానిని ఇప్పుడు పూర్తి చేశారు. దేశంలో సుపరిపాలనా సూచీని కలిగి ఉన్న మొదటి కేంద్రపాలిత ప్రాంతంగా జమ్ము&కాశ్మీర్ అవతరించనుంది.
జమ్ము కాశ్మీర్ ప్రభుత్వ జిల్లా సుపరిపాలనా సూచీ ప్రధాన పరిపాలనా సంస్కరణగా, జిల్లా స్థాయిలో సుపరిపాలనా ప్రమాణంగా ఉండటమే కాక, రాష్ట్ర/ జిల్లా స్థాయిలో గణాంకాలను సకాలంలో సేకరించి, ప్రచురించే దిశగా ఒక ప్రధాన అడుగు. జిల్లా సుపరిపాలనా సూచీ ఒక మైలు రాయి. ఇది జమ్ము&కాశ్మీర్లోని అన్ని జిల్లాల పనితీరు పై సాక్ష్యాధారాల ఆధారిత అంచనా కోసం ఒక శక్తిమంతమైన చట్రాన్ని అందించగలదని భావిస్తున్నారు.
జమ్ము&కాశ్మీర్ ప్రభుత్వ ప్రధాన కార్యదర్శి శ్రీ అరుణ్ కుమార్ మెహతా, భారత ప్రభుత్వ డిఎఆర్పిజి కార్యదర్శి శ్రీ వి. శ్రీనివాస్ కూడా ఈ కార్యక్రమాన్ని ఉద్దేశించి ప్రసంగించనున్నారు. ఈ కార్యక్రమానికి జమ్మ&కాశ్మీర్ ప్రభుత్వ సీనియర్ అధికారులు, జిల్లా కలెక్టర్లు, జిల్లాల ప్రణాళికా ప్రధాన అధికారులు హాజరుకానున్నారు. అన్ని రాష్ట్రాల/ కేంద్రపాలిత ప్రాంతాల ప్రభుత్వాల ప్రణాళిక, పరిపాలనా సంస్కరణల శాఖ కార్యదర్శులు, ఎన్నికలు జరగని రాష్ట్రాల జిల్లా కలెక్టర్లకు వీడియో కాన్ఫెరెన్సింగ్ ద్వారా ఈ కార్యక్రమంలో పాల్గొనవలసిందిగా ఆహ్వానించారు.
ఈ సందర్భంగా హైదరాబాద్కు చెందిన సెంటర్ ఫర్ గుడ్ గవర్నెన్స్ జిల్లా సుపరిపాలనా సూచీ రూపకల్పనపై ప్రెజెంటేషన్ను ఇవ్వనుంది. తర్వాత ఎంపిక చేసిన 12 జిల్లా అభివృద్ధి కమిషనర్లు జిల్లా ప్రెజెంటేషన్లను ఇవ్వనదున్నారు. వారు వివిధ రంగాలలో తాము సాధించిన విజయాలను ప్రదర్శించనున్నారు. అనంతరం డిజిజిఐ- జిల్లాల పనితీరును కొలవడానికి భవిష్యత్తులో పనితీరును కొలవానికి, బెంచిమార్కింగ్ చేయడానికి. భవిష్యత్తులో జిల్లాలో పనితీరును మెరుగుపరచడానికి డిజిజిఐ 2.0 వర్షెన్కు మార్గాన్ని సుగమం చేయడం ఎలా అనే దానిపై ప్యానెల్ డిస్కషన్ నిర్వహించనున్నారు.
మంత్రిమండలి
దేశం లో పరిశోధన సంబంధి ఇకో సిస్టమ్ ను బలపరచడం కోసం పార్లమెంటులో నేశనల్ రిసర్చ్ ఫౌండేశన్ బిల్లు, 2023 ను ప్రవేశపెట్టడాని కి ఆమోదాన్ని తెలియ జేసిన మంత్రిమండలి
నేశనల్ రిసర్చ్ ఫౌండేశన్  బిల్లు, 2023 ను పార్లమెంటు లో ప్రవేశపెట్టడాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన కేంద్ర మంత్రిమండలి ఆమోదాన్ని తెలియ జేసింది. ఈ బిల్లు ఆమోదాన్ని పొందిన అనంతరం ఎన్ఆర్ఎఫ్ ను స్థాపించడాని కి బాట ను పరుస్తుంది. ఈ ఫౌండేశన్ భారతదేశం లోని విశ్వవిద్యాలయాలు, కళాశాల లు, పరిశోధన సంస్థ లు మరియు ఆర్ ఎండ్ డి ప్రయోగశాల లు అన్నింటి లో పరిశోధన కు మరియు అభివృద్ధి  కి అంకురార్పణ, ఎదుగుదల, ప్రోత్సాహం అందజేత ప్రక్రియల తో పరిశోధన మరియు నూతన ఆవిష్కరణ లతో ముడిపడినటువంటి సంస్కృతి ని పెంపొందింప జేస్తుంది.
ఈ బిల్లు కు పార్లమెంటు లో ఆమోదం లభించిన అనంతరం, జాతీయ విద్య విధానం  యొక్క సిఫారసుల కు అనుగుణం గా దేశం లో పరిశోధన లకు ఉన్నత స్థాయి వ్యూహాత్మకమైన దిశ ను అందించడం కోసం ఎన్ఆర్ఎఫ్ పేరిట ఒక అత్యున్నత విభాగాన్ని ఏర్పాటు చేయిస్తుంది. ఈ అత్యున్నత విభాగాన్ని మొత్తం అంచనా వ్యయం అయిదేళ్ల లో  50,000 కోట్ల రూపాయలు ఉంటుంది.
ఎన్ఆర్ఎఫ్ కు పరిపాలక విభాగం గా ద డిపార్ట్ మెంట్ ఆఫ్ సైన్స్ ఎండ్ టెక్నాలజీ  వ్యవహరిస్తుంది. దీనిని వేరు వేరు విభాగాల లో ప్రసిద్ధ పరిశోధకులు మరియు వృత్తి కుశలురు సభ్యులు గా ఉండేటటువంటి ఒక పాలక మండలి పాలిస్తుంది. యొక్క కార్యక్షేత్రం విస్తృతం గా ఉండబోతుంది. దీని ప్రభావం అన్ని మంత్రిత్వ శాఖల పై ఉంటుంది. బోర్డు కు ఎక్స్-అఫీశియో ప్రెసిడెంటు గా ప్రధాన మంత్రి వ్యవహరిస్తారు. మరి అంతేకాకుండా, విజ్ఞాన శాస్త్రం, సాంకేతిక విజ్ఞానం శాఖ ల కేంద్ర మంత్రి, విద్య శాఖ కేంద్ర మంత్రి.. వీరు ఇద్దరు ఎక్స్-అఫీశియో వైస్ ప్రెసిడెంటులు గా ఉంటారు. భారతదేశ ప్రభుత్వాని కి ముఖ్య విజ్ఞాన శాస్త్ర విషయాల సలహాదారు యొక్క అధ్యక్షత న ఏర్పడేటటువంటి ఒక కార్యనిర్వహణ మండలి అనేది యొక్క పనితీరు ను పర్యవేక్షిస్తుంది.
ఎన్ఆర్ఎఫ్ పరిశ్రమ లో, విద్య రంగం లో, ప్రభుత్వ విభాగాల లో మరియు పరిశోధన సంస్థల లో పరస్పరం సహకార ప్రధానమైన కార్యకలాపాల కు దోహదం చేస్తుంది. విజ్ఞాన శాస్త్రం మరియు తత్సంబంధిత మంత్రిత్వ శాఖల కు అదనం గా పరిశ్రమలు మరియు రాష్ట్ర ప్రభుత్వాలు వాటి వంతు తోడ్పాటును అందించడం కోసం ఒక ఇంటర్ ఫేస్ మెకానిజమ్ ను ఎన్ఆర్ఎఫ్ ఏర్పరుస్తుంది. పరిశోధన మరియు అభివృద్ధి ఆర్ & డి రంగం లో సహకారాన్ని ప్రోత్సహించడాని కి పరిశ్రమ చేసే వ్యయాన్ని పెంపొందింప చేయడాని కి వీలుగా ఒక నియంత్రణ ప్రక్రియ ను అమలు లోకి తీసుకు రావడం తో పాటు ఒక విధాన పరమైన ఫ్రేమ్ వర్క్ ను ఏర్పాటు చేయడం అనే అంశాల పై కూడా ఇది ప్రత్యేక శ్రద్ధ ను వహిస్తుంది.
పార్లమెంటు లో ఒక చట్టాన్ని చేయడం ద్వారా 2008 వ సంవత్సరం లో నెలకొల్పిన సైన్స్ ఎండ్ ఇంజీనియరింగ్ రిసర్చ్ బోర్డు  ని కూడా ఈ బిల్లు రద్దు చేసేస్తుంది. దానిని ఎన్ఆర్ఎఫ్ లోకి విలీన పరుస్తుంది. ఎన్ఆర్ఎఫ్ కు ఎస్ఇఆర్ బి యొక్క కార్యకలాపాల కు అదనం గా ఇతర కార్యకలాపాల ను చేపట్టేందుకు కావలసిన ఆజ్ఞాపూర్వక అధికారాలు ధారదత్తం అవుతాయి.
ఆర్థిక మంత్రిత్వ శాఖ
ఎస్ఎంఎస్ ద్వారా నిల్ జిఎస్టి రిటర్న్ ని దాఖలు చేసే సౌకర్యాన్ని ప్రారంభించిన ప్రభుత్వం
పన్ను చెల్లింపుదారులకు వివిధ సదుపాయాలు కల్పించడంలో భాగంగా ఒక ముఖ్యమైన చర్యకు ప్రభుత్వం శ్రీకారం చుట్టింది. ప్రభుత్వం ఈ రోజు నుండి నిల్ జిఎస్టి నెలవారీ రిటర్న్ను ఫార్మ్ జిఎస్టిఆర్ -3 బిలో ఎస్ఎంఎస్ ద్వారా దాఖలు చేయడానికి అనుమతించింది. ఇప్పటి వరకు సాధారణంగా పోర్టల్లో తమ ఖాతాలోకి లాగిన్ కావాల్సి ఉండేది. ప్రతి నెల వారి రిటర్న్లను దాఖలు చేయాల్సిన 22 లక్షలకు పైగా రిజిస్టర్డ్ పన్ను చెల్లింపుదారులకు జిఎస్టి సమ్మతి సౌలభ్యాన్ని గణనీయంగా మెరుగుపరుస్తుంది. ఇప్పుడు ఈ పన్ను చెల్లింపుదారుల్లో నిల్- రుణభారం లేని చెల్లింపుదారులు జిఎస్టి పోర్టల్కు లాగిన్ అవ్వవలసిన అవసరం లేదు వారి నిల్ రిటర్న్లను ఎస్ఎంఎస్ ద్వారా దాఖలు చేయవచ్చు.
2. ఈ సౌలభ్యాన్ని వినియోగించుకోవాలంటే, నిల్ ఫార్మ్ జిఎస్టిఆర్ -3 బి ని SMS ద్వారా దాఖలు చేసే కార్యాచరణను జిఎస్టిఎన్ పోర్టల్లో తక్షణమే అమల్లోకి తెచ్చారు. అలా దాఖలు చేసిన రిటర్న్ల స్థితిని జిఎస్టిఎన్ ఖాతాకు లాగిన్ చేసి నావిగేట్ చేయడం ద్వారా జిఎస్టి పోర్టల్లో ఇలా ట్రాక్ చేయవచ్చు: Services>Returns>Track Return Status.
ఎస్ఎంఎస్ ద్వారా నిల్ రిటర్న్స్ ని దాఖలు చేసే ప్రక్రియ ఈ కింద విధంగా ఉంటుంది:
|
|
Step
|
|
SMS to 14409
|
|
Receive from VD-GSTIND
|
|
Initiate Nil Filing
|
|
NIL<space>3B<space>GSTIN<space>Tax period
Ex. NIL 3B 09XXXXXXXXXXXZC 052020
|
|
123456 is the CODE for Nil filing of GSTR3B for09XXXXXXXXXXXZC for period 052020. Code validity 30 min.
|
|
Confirming Nil Filing
|
|
CNF <space>3B<space>Code
Ex. CNF 3B 123456
|
|
Your, 09XXXXXXXXXXXZC, GSTR3B for 052020 is filed successfully and acknowledged vide ARN is AA070219000384. Please use this ARN to track the status of your return.
|
|
For Help, anytime
|
|
HELP<Space>3B
Ex. Help 3B
|
|
To file NIL return of GSTIN for Mar 2020: NIL 3B 07CQZCD1111I4Z7 032020 To confirm Nil filing: CNF 3B CODE More details www.gst.gov.in
హోం మంత్రిత్వ శాఖ
భారీ పెను తుఫాను 'అంఫన్' కోసం సంసిద్ధతను పర్యవేక్షించడానికి తిరిగి సమావేశం కానున్న - ఎన్.సి.ఎం.సి.
పెను తుఫాను ‘అంఫన్’ ను ఎదుర్కోవటానికి రాష్ట్రాలు మరియు కేంద్ర మంత్రిత్వ శాఖలు / ఏజెన్సీల సంసిద్ధతను సమీక్షించడానికి జాతీయ సంక్షోభ నిర్వహణ కమిటీ  మూడవ సమావేశానికి కేబినెట్ కార్యదర్శి శ్రీ రాజీవ్ గౌబా అధ్యక్షత వహించారు.
సూపర్ సైక్లోన్ మే 20వ తేదీ మధ్యాహ్నం / సాయంత్రం నాటికి పశ్చిమ బెంగాల్ తీరాన్ని ప్రభావితం చేసే అవకాశం ఉందని భారత వాతావరణ శాఖ  పేర్కొంది. దీని ప్రభావంతో రాష్ట్రంలోని కోస్తాజిల్లాల్లో గంటకు 155 నుండి 165 కిలోమీటర్ల వేగంగా భారీ గాలులు వేచే అవకాశం ఉంది., భారీ వర్షపాతంతో పాటు సముద్రంలో అలలు 4-5 మీటర్ల ఎత్తుకు ఎగిసిపడే అవకాశం ఉంది. తూర్పు మిడ్నాపూర్, దక్షిణ, ఉత్తర 24 పరగణాలు, హౌరా, హూగ్లీ, కోల్కతా జిల్లాలు ప్రభావితమయ్యే అవకాశముంది. పశ్చిమ బెంగాల్ తీరంలో 2019 నవంబర్ 9వ తేదీన వచ్చిన 'బుల్బుల్' తుఫాను సమయంలో సంభవించిన నష్టం కంటే ఇప్పుడు ఎక్కువ నష్టం జరగవచ్చునని భావిస్తున్నారు.
ఈ తుఫాను కారణంగా, ఒడిశా లోని జగత్ సింగ్ పూర్, కేంద్రపాద, భద్రక్, జైపూర్, బాలాసోర్ తీరప్రాంత జిల్లాల్లో భారీ వర్షపాతంతో పాటు పెను గాలులు వీస్తాయి. తుఫాను పెరిగే అవకాశం ఉంది.
ఈ సందర్భంగా తాము చేపట్టిన సన్నాహక చర్యల గురించి ఒడిశా ప్రధాన కార్యదర్శి, పశ్చిమ బెంగాల్ అదనపు ప్రధాన కార్యదర్శి ఎన్.సి.ఎం.సి. కి తెలియజేశారు. లోతట్టు ప్రాంతాల నుండి ప్రజలను తరలిస్తున్నట్లు వారు తెలియజేశారు. ఆహార ధాన్యాలు, తాగునీరు, ఇతర అవసరమైన సామాగ్రిని నిల్వ చేయడానికి అవసరమైన అన్ని చర్యలు తీసుకున్నారు. విద్యుత్తు, టెలికాం సేవల నిర్వహణ మరియు పునరుద్ధరణ కోసం బృందాలు కూడా ఆయా ప్రాంతాల్లో సిద్ధం చేశారు.
రాష్ట్రాలు మరియు కేంద్ర సంస్థల సంసిద్ధతను సమీక్షిస్తున్న సందర్భంగా క్యాబినెట్ కార్యదర్శి మాట్లాడుతూ, తుఫాను మార్గంలోని లోతట్టు ప్రాంతాల నుండి ప్రజలను సకాలంలో, పూర్తిగా తరలించేలా చూడాలనీ అలాగే, వారికి ఆహారం, తాగునీరు, మందులు వంటి అవసరమైన సామాగ్రిని తగినంతగా అందజేయడానికి ఏర్పాట్లు చేయాలని రాష్ట్ర ప్రభుత్వాలను కోరారు. రహదారి పై అవరోధాలను ఎప్పటికప్పుడు తొలగించడం కోసం, ఇతర పునరుద్ధరణ పనుల కోసం సహాయ బృందాలను సిద్ధంగా ఉంచాలని కూడా ఆయన సూచించారు.
ఎన్.డి.ఆర్.ఎఫ్. కు చెందిన 36 బృందాలను ప్రస్తుతం రెండు రాష్ట్రాల్లో నియమించారు. సైన్యం, నావికా దళాలకు చెందిన రక్షణ, సహాయ బృందాలు, తీర రక్షక దళాలను అవసరమైన విమానాలు, ఓడలతో సహా అదనపు సహాయం కోసం సిద్ధంగా ఉంచారు. టెలీకమ్యూనికేషన్స్, విద్యుత్ మంత్రిత్వశాఖలు చెందిన వివిధ సంస్థల అధికారులను కూడా రాష్ట్రంలో నిర్వహణ, ఇతర అత్యవసర సేవలకోసం నియోగించారు.
ఒడిశా ప్రధాన కార్యదర్శి, పశ్చిమ బెంగాల్ హోంశాఖ కార్యదర్శి వీడియో కాన్ఫరెన్స్ ద్వారా ఈ సమావేశంలో పాల్గొన్నారు. దేశీయ వ్యవహారాలూ, రక్షణ, షిప్పింగ్, విద్యుత్తు, టెలీకమ్యూనికేషన్స్, ఆరోగ్యం, ఐ.ఎమ్.డి., ఎన్.డి.ఎం.ఏ., ఎన్.డి.ఆర్.ఎఫ్. మంత్రిత్వశాఖలకు చెందిన సీనియర్ అధికారులు కూడా ఈ సమావేశంలో పాల్గొన్నారు.
తాజా పరిస్థితిని తెలుసుకోడానికి ఎన్.సి.ఎం.సి. మళ్ళీ సమావేశమవుతుంది.
రాష్ట్రపతి సచివాలయం
నీలం సంజీవ రెడ్డి జయంతి సందర్భంగా నివాళులర్పించిన భారత రాష్ట్రపతి
మాజీ రాష్ట్రపతి నీలం సంజీవ రెడ్డి జయంతి పురస్కరించుకొని భారత రాష్ట్రపతి శ్రీ రామ్నాథ్ కోవింద్ ఆయనకు ఘనంగా నివాళులర్పించారు. ఈ రోజు  రాష్ట్రపతి భవనంలో జరిగిన ఒక కార్యక్రమంలో రాష్ట్రపతి శ్రీ రామ్నాథ్ కోవింద్, నీలం సంజీవ రెడ్డి చిత్ర పటానికి పుష్పాంజలి సమర్పించి నివాళులర్పించారు.
ఆర్థిక మంత్రిత్వ శాఖ
జి20 ఆర్థికమంత్రులు-కేంద్ర బ్యాంకుల గవర్నర్ల రెండో ప్రత్యక్ష సాదృశ సమావేశంలో పాల్గొన్న ఆర్థికశాఖ మంత్రి శ్రీమతి నిర్మలా సీతారామన్
కేంద్ర ఆర్థిక-కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఇవాళ ఇటలీ అధ్యక్షతన జరిగిన జి20 ఆర్థికమంత్రులు-కేంద్ర బ్యాంకుల గవర్నర్ల  రెండో ప్రత్యక్ష సాదృశ సమావేశంలో పాల్గొన్నారు. బలమైన, సుస్థిర, సమతుల, సమ్మిళిత అభివృద్ధి పునరుద్ధరణలో ఎదురవుతున్న అంతర్జాతీయ సవాళ్లపై విధానపరమైన స్పందనల గురించి ఈ సమావేశం ప్రధానంగా చర్చించింది. ఇందులో భాగంగా కోవిడ్-19పై జి20 కూటమి కార్యాచరణ ప్రణాళిక అమలులో తాజా పరిణామాలపైనా జి20 ఆర్థిక మంత్రులు, కేంద్ర బ్యాంకుల గవర్నర్లు చర్చించారు. అలాగే అత్యంత దుర్బల ఆర్థిక వ్యవస్థల ఆర్థిక అవసరాలకు అండగా నిలవడం, అంతర్జాతీయ పన్ను విధానాలపై చర్చల ప్రగతి, హరిత విధాన పరివర్తనలకు ప్రోత్సాహం, మహమ్మారి సంబంధిత ఆర్థిక నియంత్రణ సమస్యలు తదితరాలపైనా సమావేశం దృష్టి సారించింది.
ముఖ్యంగా అన్ని దేశాలకూ సమాన స్థాయిలో టీకాల లభ్యత, విస్తృత పంపిణీ సాగేవిధంగా జి20 కూటమి సభ్యదేశాలు శ్రద్ధ వహించాలని శ్రీమతి సీతారామన్ కోరారు. దేశీయంగా వేగవంతమైన ప్రతిష్ఠాత్మక టీకాల కార్యక్రమాన్ని భారత్ ఇప్పటికే నిర్వహిస్తున్నదని ఆర్థికశాఖ మంత్రి వివరించారు. ప్రత్యేకించి మహమ్మారి విజృంభణ సమయంలో టీకాలు, ఔషధ ఉత్పత్తులకు సంబంధించి ప్రపంచంలో కీలక ఉత్పత్తిదారుగా భారత్ ఆవిర్భవించిందని గుర్తుచేశారు. దేశీయంగా టీకాల కార్యక్రమంలో ఇప్పటిదాకా 87 మిలియన్ల పౌరులకు భారత ప్రభుత్వం టీకాలు వేయడం పూర్తిచేసిందని శ్రీమతి సీతారామన్ చెప్పారు. అంతేకాకుండా 84 దేశాలకు 64 మిలియన్ల డోసులకుపైగా టీకాలను సరఫరా చేయగా, ఇందులో 10 మిలియన్ల డోసులు ఉచితంగా అందించినట్లు వెల్లడించారు. ఆయా దేశాలకు సంబంధించిన ఇటువంటి అనుభవాలను సద్వినియోగం చేసుకునేందుకు సిద్దం కావాల్సిందిగా ‘‘మహమ్మారి సన్నద్ధత- ప్రతిస్పందన కోసం అంతర్జాతీయ ఉమ్మడి వనరుల’’కు ఆర్థిక సహాయం అందించే జి20 ఉన్నత స్థాయి స్వతంత్ర సంఘానికి ఆర్థికశాఖ మంత్రి సూచించారు.
ప్రపంచవ్యాప్తంగా వృద్ధి అంచనాల గురించి శ్రీమతి సీతారామన్ ప్రస్తావించారు. వైరస్ సంబంధిత అనిశ్చితి కొనసాగుతున్న నేపథ్యంలో నిరంతర సమన్వయం అవసరాన్ని ఆమె నొక్కిచెప్పారు. ఈ విషయంలో జి20 కార్యాచరణ ప్రణాళిక మంచి మార్గనిర్దేశక ఉపకరణంగా అందివచ్చిందని, కోలుకునే దిశగా మార్గం రూపొందించడమే ప్రణాళిక నవీకరణలో ప్రస్తుత ప్రధానాంశమని ఆర్థికశాఖ మంత్రి చెప్పారు.
ఈ జి20 సమావేశంలో వాతావరణ మార్పులపై చర్చ సందర్భంగా- పారిస్ ఒప్పందంలో అంగీకరించిన మేరకు వాతావరణ మార్పు సంబంధిత ఆర్థిక సహాయం-సాంకేతికత బదిలీ బాధ్యతలను నెరవేర్చడంలో పురోగతి అవసరాన్ని శ్రీమతి సీతారామన్ స్పష్టం చేశారు. అంతర్జాతీయ ఆర్థిక సంస్థల ద్రవ్య చేయూతను హరిత విధాన పరివర్తనల వైపు మళ్లించే క్రమంలో- ముఖ్యంగా వర్ధమాన, అల్పాదాయ దేశాలలో వృద్ధి పునరుద్ధరణే తక్షణ సవాలు అన్న వాస్తవాన్ని గుర్తించాలని శ్రీమతి సీతారామన్ సూచించారు. అత్యంత దుర్బల ఆర్థిక వ్యవస్థలకు చేయూతలో భాగంగా రుణ చెల్లింపుల తాత్కాలిక నిలుపుదలను 2021 డిసెంబరు దాకా... మరో ఆరు నెలలు పొడిగించే ప్రతిపాదనకు ఆర్థికశాఖ మంత్రి మద్దతు
ప్రకటించారు.